title: Padomes Lēmums (ES) 2015/2453 (2015. gada 8. decembris) par to, lai Eiropas Savienības vārdā noslēgtu grozījumu protokolu Nolīgumam starp Eiropas Kopienu un Lihtenšteinas Firstisti, ar ko nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli

text:
               24.12.2015

               LV

               Eiropas Savienības Oficiālais Vēstnesis

               L 339/1

         PADOMES LĒMUMS (ES) 2015/2453
   (2015. gada 8. decembris)
   par to, lai Eiropas Savienības vārdā noslēgtu grozījumu protokolu Nolīgumam starp Eiropas Kopienu un Lihtenšteinas Firstisti, ar ko nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 115. pantu saistībā ar 218. panta 6. punkta b) apakšpunktu un 218. panta 8. punkta otro daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   pēc apspriešanās ar Eiropas Datu aizsardzības uzraudzītāju,
   tā kā:

               (1)

               Saskaņā ar Padomes Lēmumu (ES) 2015/1994 (2) grozījumu protokols Nolīgumam starp Eiropas Kopienu un Lihtenšteinas Firstisti, ar ko nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli (“grozījumu protokols”), tika parakstīts 2015. gada 28. oktobrī, ņemot vērā tā noslēgšanu vēlāk.

               (2)

               Sarunu rezultātā izstrādātais grozījumu protokola teksts pienācīgi atspoguļo Padomes izdotās sarunu norādes, jo tas saskaņo Nolīgumu starp Eiropas Kopienu un Lihtenšteinas Firstisti, ar ko nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli (3) (“nolīgums”), ar jaunākajām norisēm starptautiskā līmenī attiecībā uz automātisku informācijas apmaiņu, proti, Ekonomiskās sadarbības un attīstības organizācijas (ESAO) izstrādāto finanšu konta informācijas nodokļu jomā automātiskas apmaiņas globālo standartu. Savienība, tās dalībvalstis un Lihtenšteinas Firstiste aktīvi piedalījās ESAO globālā foruma darbā, atbalstot minētā standarta izstrādi un īstenošanu. Nolīguma teksts, kā tas grozīts ar grozījumu protokolu, ir juridiskais pamats globālā standarta īstenošanai Eiropas Savienības un Lihtenšteinas Firstistes attiecībās.

               (3)

               Grozījumu protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts grozījumu protokols Nolīgumam starp Eiropas Kopienu un Lihtenšteinas Firstisti, ar ko nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli.
   Grozījumu protokola teksts ir pievienots šim lēmumam.
   2. pants
   1.   Padomes priekšsēdētājs Savienības vārdā sniedz grozījumu protokola 2. panta 1. punktā paredzēto paziņojumu (4).
   2.   Komisija ziņo Lihtenšteinas Firstistei un dalībvalstīm par paziņojumiem saskaņā ar nolīguma 1. panta l. punkta d) apakšpunktu, kas izriet no grozījumu protokola.
   3. pants
   Šis lēmums stājas spēkā tā pieņemšanas dienā.

      Briselē, 2015. gada 8. decembrī

            Padomes vārdā –

            priekšsēdētājs

         P. GRAMEGNA

      (1)  2015. gada 2. decembra atzinums (Oficiālajā Vēstnesī vēl nav publicēts).

      (2)  Padomes Lēmums (ES) 2015/1994 (2015. gada 26. oktobris) par to, lai Eiropas Savienības vārdā parakstītu grozījumu protokolu Nolīgumam starp Eiropas Kopienu un Lihtenšteinas Firstisti, ar kuru nosaka līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli (OV L 290, 6.11.2015., 16. lpp.).

      (3)  OV L 379, 24.12.2004., 84. lpp.

      (4)  Grozījumu protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums 2011/428/KĀDP ( 2011. gada 18. jūlijs ) par to, lai atbalstītu Apvienoto Nāciju Organizācijas Atbruņošanās lietu biroja veiktās darbības, īstenojot Apvienoto Nāciju Organizācijas rīcības programmu, lai novērstu, apkarotu un izskaustu kājnieku ieroču un vieglo ieroču nelikumīgu tirdzniecību visos tās aspektos

text:
               19.7.2011

               LV

               Eiropas Savienības Oficiālais Vēstnesis

               L 188/37

         PADOMES LĒMUMS 2011/428/KĀDP
   (2011. gada 18. jūlijs)
   par to, lai atbalstītu Apvienoto Nāciju Organizācijas Atbruņošanās lietu biroja veiktās darbības, īstenojot Apvienoto Nāciju Organizācijas rīcības programmu, lai novērstu, apkarotu un izskaustu kājnieku ieroču un vieglo ieroču nelikumīgu tirdzniecību visos tās aspektos
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 26. panta 2. punktu un 31. panta 1. punktu,
   tā kā:

               (1)

               Valstis, kas 2001. gada 20. jūlijā piedalījās ārkārtas konferencē, pieņēma Apvienoto Nāciju Organizācijas rīcības programmu, lai novērstu, apkarotu un izskaustu kājnieku ieroču un vieglo ieroču nelikumīgu tirdzniecību visos tās aspektos (rīcības programma). Apvienoto Nāciju Organizācijas Ģenerālā asambleja 2005. gada 8. decembrī pieņēma starptautisku instrumentu, ar kura palīdzību valstis varētu laikus un droši noteikt un izsekot nelikumīgus kājnieku un vieglos ieročus (starptautiskais izsekošanas instruments). Abos instrumentos norādīts, ka valstis attiecīgi sadarbosies ar Apvienoto Nāciju Organizāciju, lai atbalstītu efektīvu to īstenošanu.

               (2)

               2008. gadā notikušās Trešās divgadējās rīcības programmas īstenotāju valstu analītiskās sanāksmes galīgajā pārskata ziņojumā bija norādīts, cik svarīga, īstenojot rīcības programmu, ir reģionāla pieeja un ka tādēļ būtu lietderīgi sasaukt reģionālas sanāksmes, ko sponsorētu ieinteresētās valstis un starptautiskas, reģionālas un apakšreģionālas organizācijas, kas to spēj. Galīgajā pārskata ziņojumā valstis arī bija aicinātas atbalstīt un pilnībā likt lietā esošos mehānismus, kas atbalsta rīcības programmas īstenošanu un salāgo vajadzības ar resursiem, piemēram, rīcības programmas īstenošanas atbalsta sistēmu.

               (3)

               Eiropadome 2005. gada 15.–16. decembrī pieņēma ES stratēģiju nelikumīgas kājnieku ieroču un vieglo ieroču, kā arī to munīcijas uzkrāšanas un tirdzniecības apkarošanai (ES VIKI stratēģija). ES VIKI stratēģijā ir precizēts, kā atbalstīt ANO rīcības programmu – galveno starptautiskos mērogos izvēršamu darbību prioritāti –, un aicina pieņemt starptautisku izsekošanas instrumentu, kas uzliktu juridiskas saistības marķēt VIKI un munīciju.

               (4)

               Pēc starptautiskā izsekošanas instrumenta pieņemšanas Eiropas Savienība pilnībā atbalstīja tā īstenošanu, pieņemot un īstenojot Padomes Vienoto rīcību 2008/113/KĀDP (2008. gada 12. februāris), lai atbalstītu starptautisko instrumentu, ar ko valstis varētu laikus un droši konstatēt un izsekot nelikumīgus kājnieku ieročus un vieglos ieročus (VIKI) (1). Minētās vienotās rīcības īstenošanu pozitīvi vērtēja Eiropas Savienības Padome.

               (5)

               2009. gada 2. decembrī ANO Ģenerālā asambleja pieņēma rezolūciju A/RES/64/50 par “kājnieku ieroču un vieglo ieroču nelikumīgu tirdzniecību visos tās aspektos”, kurā pausts atbalsts visām ierosmēm, arī starptautiskām, reģionālu un apakšreģionālu organizāciju ierosmēm, lai sekmīgi īstenotu rīcības programmu, un uzsvērts, ka ierosmes, ar ko starptautiskā sabiedrība nāk klajā, aicinot uz starptautisku sadarbību un palīdzību, joprojām ir ļoti svarīgas un papildina valstu centienus programmu īstenot.

               (6)

               Rezolūcijā A/RES/64/50 arī ir paredzēts, ka ceturtā divgadējā valstu sanāksme, lai apsvērtu rīcības programmas īstenošanu valsts, reģionālajā un pasaules līmenī, būtu jāsasauc Ņujorkā no 2010. gada 14. līdz 18. jūnijam un ka Ņujorkā vēlākais 2012. gadā sasauks divas nedēļas ilgu konferenci, kurā pārskatīs, kādi panākumi ir gūti rīcības programmas īstenošanā.

               (7)

               ANO Ģenerālā asambleja 2009. gada 2. decembrī pieņēma arī rezolūciju A/RES/64/51 par “problēmām, ko rada pārlieki parastas munīcijas pārpalikumi”, kurā valstis, kas to spēj, ir aicinātas dot ieguldījumu, izstrādājot tehniskas ANO pamatnostādnes parastas munīcijas uzkrājumu apsaimniekošanai, lai palīdzētu valstīm uzlabot uzkrājumu apsaimniekošanas jaudas, novēršot parastas munīcijas pārpalikumu pieaugumu,

         IR PIEŅĒMUSI ŠO LĒMUMU.
   1. pants
   1.   Lai atbalstītu gatavošanos 2012. gadā iecerētajai konferencei, kurā pārskatīs ANO rīcības programmu, lai novērstu, apkarotu un izskaustu kājnieku ieroču un vieglo ieroču nelikumīgu tirdzniecību visos tās aspektos, Savienība cenšas sasniegt šādus mērķus:

               —

               veicināt ANO VIKI rīcības programmas īstenošanu gan pasaules, gan reģionu mērogā,

               —

               atbalstīt starptautiskā izsekošanas instrumenta (ITI) īstenošanu,

               —

               atbalstīt tehnisku ANO munīcijas uzkrājumu apsaimniekošanas pamatnostādņu izstrādi un īstenošanu.

         2.   Lai sasniegtu 1. punktā minētos mērķus, Savienība veic šādus pasākumus:

               —

               izstrādā rīcības programmas īstenošanas atbalsta sistēmu kā iedarbīgu instrumentu, ko izmantot, saskaņojot starptautiskus centienus, lai īstenotu ANO rīcības programmu, tostarp atbalstot neoficiālu, VIKI jautājumos ieinteresētu valstu grupu,

               —

               reģionos organizē līdz astoņām divu dienu sanāksmēm, lai reģionu mērogā veicinātu rīcības programmas īstenošanu,

               —

               Rietumāfrikas valstīs organizē reģiona mācībspēku mācības par starptautisko izsekošanas instrumentu, uzstāda attiecīgas iekārtas tajās reģiona valstīs, kam šādu iekārtu nav, un izplata attiecīgas zināšanas un prasmes,

               —

               atbalsta tehnisku ANO munīcijas uzkrājumu apsaimniekošanas pamatnostādņu izstrādi,

               —

               atbalsta pamatnostādņu īstenošanu, reģionos īstenojot mācībspēku mācību programmas Āfrikas Lielo ezeru reģiona, Latīņamerikas un Karību jūras baseina valstu tiesībaizsardzības ierēdņiem,

               —

               atbalsta atsevišķas valstis, kam ir akūti vajadzīga palīdzība munīcijas uzkrājumu apsaimniekošanā, sniedzot tām tehnisku, juridisku un politisku palīdzību, kā arī specializētas mācības.

         Sīki izstrādāts minēto pasākumu apraksts ir izklāstīts pielikumā.
   2. pants
   1.   Eiropas Savienības Augstais pārstāvis ārpolitikas un drošības politikas jomā (AP) atbild par šā lēmuma īstenošanu.
   2.   Lēmuma 1. panta 2. punktā minētos pasākumus īsteno ANO Atbruņošanās lietu birojs (turpmāk “ANO ALB”).
   3.   ANO ALB darbojas AP vadībā. Lai to nodrošinātu, AP veic nepieciešamo vienošanos ar ANO ALB.
   3. pants
   1.   Finanšu atsauces summa 1. panta 2. punktā minēto pasākumu īstenošanai ir EUR 2 150 000.
   2.   Izdevumus, ko finansē no šā panta 1. punktā minētās summas, apsaimnieko saskaņā ar procedūrām un noteikumiem, ko piemēro Savienības vispārējam budžetam.
   3.   Komisija pārrauga 1. punktā minēto izdevumu summas pienācīgu apsaimniekošanu. Lai tas varētu notikt, Komisija noslēdz finansēšanas nolīgumu ar ANO ALB. Nolīgumā paredz, ka ANO ALB jānodrošina Savienības ieguldījuma pamanāmība atbilstīgi tā lielumam.
   4.   Komisija cenšas panākt, lai 3. punktā paredzēto finansēšanas nolīgumu noslēgtu pēc iespējas ātrāk pēc šā lēmuma stāšanās spēkā. Komisija informē Padomi par visām grūtībām minētajā procesā, kā arī par finansēšanas nolīguma noslēgšanas datumu.
   4. pants
   AP ziņo Padomei par šā lēmuma īstenošanu, izmantojot ANO ALB regulāri reizi divos mēnešos sagatavotos pārskata ziņojumus. Padomes veiktais izvērtējums balstās uz minētajiem ziņojumiem. Komisija ziņo par 1. panta 2. punktā minēto pasākumu īstenošanas finanšu aspektiem.
   5. pants
   1.   Šis lēmums stājas spēkā tā pieņemšanas dienā.
   2.   Šis lēmums zaudē spēku 24 mēnešus pēc 3. panta 3. punktā minētā finansēšanas nolīguma noslēgšanas. Tomēr, ja minētajā laikā nenoslēdz šo finansējuma nolīgumu, lēmums zaudē spēku sešus mēnešus pēc stāšanās spēkā.

      Briselē, 2011. gada 18. jūlijā

            Padomes vārdā –

            priekšsēdētāja

         C. ASHTON

      (1)  OV L 40, 14.2.2008., 16. lpp.

      PIELIKUMS
      1.   Mērķi

      Galvenie šā lēmuma mērķi ir palīdzēt īstenot ANO rīcības programmu, lai novērstu, apkarotu un izskaustu kājnieku ieroču un vieglo ieroču nelikumīgu tirdzniecību visos tās aspektos (ANO RP VIKI jautājumos), gatavojoties 2012. gadā paredzētajai pārskatīšanas konferencei, veicināt starptautiskā izsekošanas instrumenta īstenošanu, kā arī izstrādāt un īstenot tehniskas ANO munīcijas uzkrājumu apsaimniekošanas pamatnostādnes. Tiks nodrošināta pēc iespējas lielāka sinerģija ar citiem atbilstīgiem Savienības finanšu instrumentiem.
      2.   Pasākumu apraksts

      2.1.   Veicināt ANO VIKI rīcības programmas īstenošanu gan pasaules, gan reģionu mērogā
      2.1.1.   Pasākuma mērķis
      Veicināt ANO rīcības programmas īstenošanu trešās valstīs.
      Palīdzēt izstrādāt rīcības programmas īstenošanas atbalsta sistēmu kā iedarbīgu instrumentu, ko izmantot, saskaņojot starptautiskos centienus, lai īstenotu ANO rīcības programmu, tostarp atbalstot neoficiālu, praktiskos atbruņošanās pasākumos ieinteresētu valstu grupu (GIS).
      2.1.2.   Pasākuma apraksts
      ANO ALB, kam vajadzības gadījumā palīdz reģionālie atbruņošanās centri, reģionos organizē līdz astoņām divu dienu sanāksmēm, lai reģionu mērogā veicinātu rīcības plānu īstenošanu. Sanāksmēs centīsies panākt, lai attiecīgas trešās valstis arī turpmāk iepazītos ar reģionāliem ANO rīcības plāna aspektiem un valstu trešās un ceturtās divgadējās sanāksmes ieteikumiem, gatavojoties 2012. gadā iecerētajai pārskatīšanas konferencei. Projekta atbalsta saņēmējas valstis semināros inter alia apzinās esošos, laikposmam no 2010. līdz 2012. gadam pieņemtos reģionālos īstenošanas plānus, un tās saņems uzaicinājumu formulēt reģionālos īstenošanas plānus 2013. un 2014. gadam, tostarp izmērāmus un sasniedzamus mērķus līdz ar izpildes grafikiem.
      Izstrādāt un stiprināt Drošības pētījumu institūta rīcības plānu kā iedarbīgu instrumentu, ar ko saskaņot starptautiskos centienus, lai īstenotu ANO rīcības plānu, integrējot interneta instrumentu, ar ko vajadzības un resursus VIKI jomā salāgot Drošības pētījumu institūta rīcības plāna platformā, valstu pārskata ziņojumiem izstrādājot elektronisku pārskatu sniegšanas funkciju rīcības plānu, Drošības pētījumu institūta rīcības plānā izstrādājot reģionu un tematiskas iedaļas un izstrādājot pašreizējās Drošības pētījumu institūta platformas rīcības plāna daudzvalodu versijas. Atbalsts, ko sniedz GIS kā forumam, ar kura starpniecību veicināt koordināciju, informācijas un zināšanu apmaiņu starp līdzekļu devējiem un ANO sistēmu, kā arī citām rīcības plānā ieinteresētām personām par to darbībām vieglo ieroču jomā, tostarp par iesniegto projektu saturu un par politikas veidošanu (sk., piemēram, Ģenerālās asamblejas rezolūciju par praktiskiem atbruņošanās pasākumiem, A/RES/63/62), ietvers regulāru grupas sanāksmju organizēšanu un rīkošanu (divas vai trīs reizes gadā).
      2.1.3.   Pasākuma rezultāti
      Labāka ANO rīcības programmas īstenošana reģionos, reāla projekta atbalsta saņēmēju valstu gatavošanās pārskatīšanas konferencei 2012. gadā un pamatu likšana laikā no 2012. līdz 2014. gadam reālu, sasniedzamu, izmērāmu mērķu, kā arī to izpildes grafiku izstrādei.
      Labāka, vairākās valodās pieejama, ērti lietojama un uzticama informācija par īstenošanas vajadzībām saistībā ar rīcības programmu, padarot īstenošanas atbalsta sistēmu par galveno instrumentu, ar ko atvieglināt starptautiskā instrumenta īstenošanu; racionalizēta starptautiskas palīdzības apsaimniekošana, palielinot ieinteresēto valstu grupas kā koordinatores nozīmi.
      2.1.4.   Semināru norises vietas
      ANO ALB reģionu semināriem ierosinās vairākas potenciālas norises vietas, ko pēc tam saziņā ar kompetentām Padomes struktūrām apstiprinās AP. Semināru norises vietas izvēlēsies pēc šādiem kritērijiem – attiecīgas konkrēta reģiona valsts griba un apņēmība rīkot kādu semināru, apjoms, kādā reģions ir apņēmies dot ieguldījumu ANO rīcības programmā, un vajadzības gadījumā – attiecīgas reģionālās vai apakšreģionālās organizācijas ieguldījums.
      2.1.5.   Pasākuma atbalsta saņēmēji
      Valstis, kam ir vajadzīga palīdzība ANO rīcības programmas īstenošanā. Izvēloties konkrētus projekta atbalsta saņēmējus dalībai reģionu semināros, ņems vērā potenciālo projekta atbalsta saņēmēju VIKI jomā pieņemtās saistības un veiktos īstenošanas pasākumus. ANO ALB ierosinās potenciālos projekta atbalsta saņēmējus, ko pēc tam saziņā ar kompetentām Padomes struktūrām apstiprinās AP.
      2.2.   Atbalsts starptautiskā izsekošanas instrumenta (ITI) īstenošanai
      2.2.1.   Pasākuma mērķis
      Atbalstīt ITI īstenošanu, stiprinot attiecīgu Rietumāfrikas valstu ierēdņu iemaņas identificēt, marķēt, izsekot un uzskaitīt VIKI, un nodrošināt valstis ar attiecīgām iekārtām.
      2.2.2.   Pasākuma apraksts
      Izmeklētiem Rietumāfrikas ierēdņiem organizēt reģiona mācībspēku mācības par ļoti svarīgiem ITI aspektiem.
      Reģiona valstīs, kam nav marķēšanas iekārtu, tādas iekārtas uzstādīt un izplatīt zināšanas un prasmes, tostarp iegādājoties marķēšanas mašīnas, uzstādīt uzskaites līdzekļus un rīkot marķēšanas un izsekošanas mācības tiesībaizsardzības ierēdņiem.
      Saziņa ar AP, attiecīgām Padomes struktūrām un saskaņotība ar Rietumāfrikas krasta ierosmi un Apvienoto Nāciju Organizācijas attīstības programmu palīdzēs novērst jebkādu dublēšanos ar citām Savienības programmām Rietumāfrikā.
      2.2.3.   Pasākuma rezultāti
      Lai mazinātu drošības apdraudējumus, ko rada lielais nelikumīgo VIKI apjoms, uzlabot VIKI daudzuma un tipu kontroli, uzlabot daudzās valstu aģentūrās gūtās zināšanas un pieredzi cīņā pret VIKI un paštaisītu ieroču izplatīšanu un ITI jautājumā uzlabot valstu sadarbību drošības jomā.
      2.2.4.   Pasākuma atbalsta saņēmēji
      Visu 15 Rietumāfrikas valstu Ekonomikas kopienas (ECOWAS) tiesībaizsardzības aģentūras; ECOWAS un tās kājnieku ieroču programma ECOSAP; pilsoniskā sabiedrība un vietējās kopienas.
      2.3.   Atbalsts tehnisku ANO munīcijas uzkrājumu apsaimniekošanas pamatnostādņu izstrādei un īstenošanai
      2.3.1.   Pasākuma mērķis
      Atbalstīt tehnisku ANO munīcijas uzkrājumu apsaimniekošanas pamatnostādņu izstrādi un īstenošanu.
      2.3.2.   Pasākuma apraksts
      Pabeigt tehnisku ANO munīcijas uzkrājumu apsaimniekošanas pamatnostādņu izstrādi. Tostarp – organizēt tehniskas pārskatīšanas kolēģijas sanāksmi, lai izstrādātu pamatnostādnes, minētās sanāksmes rezultātus apstrādāt un iestrādāt galīgā pamatnostādņu variantā un tulkot un publicēt šīs pamatnostādnes.
      Atbalstīt operatīvu pamatnostādņu lietojumu, reģionos, tostarp ar ANO ALB reģionālo atbruņošanās centru starpniecību, īstenojot mācībspēku mācību programmas Āfrikas, Lielo ezeru reģiona un Latīņamerikas un Karību jūras baseina valstu tiesībaizsardzības ierēdņiem. Minētās progresīvās mācību programmas aptvers tādus tematus kā munīcijas uzkrājumu apsaimniekošanas principi un svarīgākās tai izvirzītās prasības; apdraudējumu regulācija; munīcijas uzskaite; transports; kā arī munīcijas uzkrājumu drošība un to iznīcināšana. Mācību programmas Latīņamerikā/Karību jūras reģiona valstīs pamatosies uz iepriekšējām mācībām, ko attiecīgajos reģionos ir atbalstījusi Savienība, un papildinās tās.
      Pamatojoties uz minētajās progresīvās mācības programmās konstatētajiem faktiem, apzināt valstis, kam ir akūti vajadzīga palīdzība kontrolēt un glabāt munīcijas uzkrājumus, un (tieši vai ar reģionālu organizāciju starpniecību) tām nodrošināt:

                  —

                  vajadzīgo tehnisko palīdzību izstrādāt būtiski svarīgu politikas un juridisku sistēmu pamatnostādņu īstenošanai, tostarp darbaudzināšanas veikšanai,

                  —

                  atbalstu un palīdzību ieviest pareizu uzkrājumu apsaimniekošanas infrastruktūru, nodrošinot vadību, kā reāli piemērot tehniskas pamatnostādnes jaudām, ko izmanto munīcijas glabāšanai.

            2.3.3.   Pasākuma rezultāti
      Tehniskās pamatnostādnes, kas ir pilnībā izstrādātas un gatavas īstenošanai.
      Mazāki apdraudējumi valsts un reģiona drošībai, jo valsts mērogā divos svarīgākos reģionos labāk apsaimnieko uzkrājumus.
      2.3.4.   Pasākuma atbalsta saņēmēji
      Valstis un starptautiskas un reģionālas organizācijas; pilsoniskā sabiedrība un grupas, kā arī atsevišķas personas, ko nelabvēlīgi ietekmē nekontrolēta VIKI izplatīšana.
      Tādu valstu atlasē, kuras izmantos īpašu palīdzību un mācības, ņems vērā īpašas potenciālo projekta atbalsta saņēmēju vajadzības un saistības munīcijas uzkrājumu apsaimniekošanas jomā. ANO ALB ierosinās potenciālos projekta atbalsta saņēmējus, ko pēc tam saziņā ar kompetentām Padomes struktūrām apstiprinās AP.
      3.   Ilgums

      Iecerētais pasākumu ilgums kopumā būs 24 mēneši.
      4.   Īstenotāja struktūra

      Šā lēmuma tehnisko īstenošanu uzticēs ANO ALB, kas darbosies AP vadībā.
      5.   Ziņojumi

      ANO ALB regulāri, kā arī pēc katras aprakstītās darbības beigām sagatavos ziņojumu. Ziņojumi būtu jāiesniedz AP vēlākais sešas nedēļas pēc attiecīgo darbību beigām.
      6.   Lēstās pasākuma kopējās izmaksas un ES finanšu ieguldījums

      Pasākumu kopējās izmaksas ir EUR 2 150 000.


title: Eiropas Parlamenta Lēmums (ES) 2015/1690 (2015. gada 29. aprīlis) par Eiropas Savienības Pamattiesību aģentūras 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/354

      EIROPAS PARLAMENTA LĒMUMS (ES) 2015/1690
      (2015. gada 29. aprīlis)
      par Eiropas Savienības Pamattiesību aģentūras 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Savienības Pamattiesību aģentūras 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Savienības Pamattiesību aģentūras 2013. finanšu gada pārskatiem un Aģentūras atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (5), un jo īpaši tās 21. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0093/2015),

         1.

            konstatē, ka Eiropas Savienības Pamattiesību aģentūras gada galīgie pārskati ir tādi, kā norādīts Revīzijas palātas ziņojuma pielikumā;

         2.

            apstiprina Eiropas Savienības Pamattiesību aģentūras 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Savienības Pamattiesību aģentūras direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 301. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 53, 22.2.2007., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: Eiropas Parlamenta Lēmums (ES, Euratom) 2015/1619 (2015. gada 29. aprīlis) par Patērētāju, veselības, lauksaimniecības un pārtikas izpildaģentūras (bijusī Veselības un patērētāju izpildaģentūra) 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/101

      EIROPAS PARLAMENTA LĒMUMS (ES, EURATOM) 2015/1619
      (2015. gada 29. aprīlis)
      par Patērētāju, veselības, lauksaimniecības un pārtikas izpildaģentūras (bijusī Veselības un patērētāju izpildaģentūra) 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Savienības 2013. finanšu gada vispārējo budžetu (1),

                  —

                  ņemot vērā Eiropas Savienības konsolidētos pārskatus par 2013. finanšu gadu (COM(2014) 510 – C8-0140/2014) (2),

                  —

                  ņemot vērā Patērētāju, veselības, lauksaimniecības un pārtikas izpildaģentūras (bijusī Veselības un patērētāju izpildaģentūra) galīgos gada pārskatus par 2013. finanšu gadu (3),

                  —

                  ņemot vērā Komisijas ziņojumu par turpmāko rīcību attiecībā uz 2012. finanšu gada budžeta izpildes apstiprināšanu (COM(2014) 607) un Komisijas dienestu darba dokumentus, kas tam pievienoti SWD(2014) 285, SWD(2014) 286),

                  —

                  ņemot vērā Komisijas ikgadējo ziņojumu budžeta izpildes apstiprinātājiestādei par 2013. gadā veiktajām iekšējām revīzijām (COM(2014) 615) un Komisijas dienestu darba dokumentu, kurš tam pievienots (SWD(2014) 293),

                  —

                  ņemot vērā Revīzijas palātas ziņojumu par Patērētāju, veselības, lauksaimniecības un pārtikas izpildaģentūras (bijusī Veselības un patērētāju izpildaģentūra) 2013. finanšu gada pārskatiem un Aģentūras atbildes (4),

                  —

                  ņemot vērā deklarāciju (5) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz izpildaģentūrām par 2013. finanšu gada budžeta izpildi (05305/2015 – C8-0048/2015),

                  —

                  ņemot vērā Līguma par Eiropas Savienības darbību 317., 318. un 319. pantu,

                  —

                  ņemot vērā Eiropas Atomenerģijas kopienas dibināšanas līguma 106.a pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (7) un jo īpaši tās 62., 164., 165. un 166. pantu,

                  —

                  ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (8), un jo īpaši tās 14. panta 3. punktu,

                  —

                  ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (9), un jo īpaši tās 66. panta pirmo un otro daļu,

                  —

                  ņemot vērā Komisijas 2004. gada 15. decembra Lēmumu 2004/858/EK, ar kuru izveido Veselības aizsardzības programmas izpildaģentūru Kopienas darbību pārvaldei veselības aizsardzības jomā atbilstīgi Padomes Regulai (EK) Nr. 58/2003 (10),

                  —

                  ņemot vērā Komisijas 2013. gada 17. decembra Īstenošanas lēmumu 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (11),

                  —

                  ņemot vērā Komisijas 2014. gada 17. decembra Īstenošanas lēmumu 2014/927/ES, ar ko groza Īstenošanas Lēmumu 2013/770/ES, lai Patērētāju, veselības un pārtikas izpildaģentūru pārveidotu par Patērētāju, veselības, lauksaimniecības un pārtikas izpildaģentūru (12),

                  —

                  ņemot vērā Reglamenta 93. pantu un V pielikumu,

                  —

                  ņemot vērā Budžeta kontroles komitejas ziņojumu un citu attiecīgo komiteju atzinumus (A8-0101/2015),

                  A.

                  tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu;

         1.

            sniedz Patērētāju, veselības, lauksaimniecības un pārtikas izpildaģentūras (bijusī Veselības un patērētāju izpildaģentūra) direktoram apstiprinājumu par izpildaģentūras 2013. finanšu gada budžeta izpildi;

         2.

            izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2013. finanšu gada vispārējā budžeta izpildes apstiprināšanu, III iedaļa – Komisija un izpildaģentūras;

         3.

            uzdod priekšsēdētājam šo lēmumu, lēmumu par Eiropas Savienības 2013. finanšu gada vispārējā budžeta izpildes apstiprināšanu, III iedaļa – Komisija, kā arī rezolūciju, kas ir neatņemama šo lēmumu daļa, nosūtīt Patērētāju, veselības, lauksaimniecības un pārtikas izpildaģentūras (bijusī Veselības un patērētāju izpildaģentūra) direktoram, Padomei, Komisijai, Eiropas Savienības Tiesai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV L 66, 8.3.2013.

         (2)  OV C 403, 13.11.2014., 1. lpp.

         (3)  OV C 408, 15.11.2014., 5. lpp.

         (4)  OV C 442, 10.12.2014., 83. lpp.

         (5)  OV C 403, 13.11.2014., 128. lpp.

         (6)  OV L 248, 16.9.2002., 1. lpp.

         (7)  OV L 298, 26.10.2012., 1. lpp.

         (8)  OV L 11, 16.1.2003., 1. lpp.

         (9)  OV L 297, 22.9.2004., 6. lpp.

         (10)  OV L 369, 16.12.2004., 73. lpp.

         (11)  OV L 341, 18.12.2013., 69. lpp.

         (12)  OV L 363, 18.12.2014., 183. lpp.


title: Padomes Lēmums (1986. gada 15. septembris) attiecībā uz Vienošanās slēgšanu vēstuļu apmaiņas veidā starp Eiropas Ekonomikas kopienu un Šveices Konfederāciju par nelauksaimniecības un apstrādātiem lauksaimniecības produktiem, uz kuriem neattiecas Nolīgums

text:
Svarīgs juridisks paziņojums

|

31986D0553

Oficiālais Vēstnesis L 328 , 22/11/1986 Lpp. 0038 - 0038 Speciālizdevums somu valodā: Nodaļa 2 Sējums 4 Lpp. 0138  Speciālizdevums zviedru valodā: Nodaļa 2 Sējums 4 Lpp. 0138

		Padomes Lēmums(1986. gada 15. septembris)attiecībā uz Vienošanās slēgšanu vēstuļu apmaiņas veidā starp Eiropas Ekonomikas kopienu un Šveices Konfederāciju par nelauksaimniecības un apstrādātiem lauksaimniecības produktiem, uz kuriem neattiecas Nolīgums(86/553/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 113. pantu,ņemot vērā Komisijas ieteikumu,tā kā jāapstiprina Vienošanās vēstuļu apmaiņas veidā par nelauksaimniecības un apstrādātiem lauksaimniecības produktiem, uz kuriem neattiecas Eiropas Ekonomikas kopienas un Šveices Konfederācijas Nolīgums, lai ņemtu vērā Spānijas Karalistes un Portugāles Republikas pievienošanos Kopienai,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Vienošanos vēstuļu apmaiņas veidā par nelauksaimniecības produktiem un apstrādātiem lauksaimniecības produktiem, uz kuriem neattiecas Eiropas Ekonomikas kopienas un Šveices Konfederācijas Nolīgums.Vēstuļu apmaiņas teksts ir pievienots šim lēmumam.2. pantsAr šo Padomes priekšsēdētājam tiek dotas tiesības iecelt personu, kam ir pilnvaras parakstīt vienošanos, lai tā kļūtu saistoša Kopienai.Briselē, 1986. gada 15. septembrīPadomes vārdā —priekšsēdētājsG. Howe--------------------------------------------------


title: Eiropas Parlamenta Lēmums (2009. gada 23. aprīlis) par Eiropas Tīklu un informācijas drošības aģentūras 2007. finanšu gada budžeta izpildes apstiprināšanu

text:
               26.9.2009

               LV

               Eiropas Savienības Oficiālais Vēstnesis

               L 255/153

         EIROPAS PARLAMENTA LĒMUMS
   (2009. gada 23. aprīlis)
   par Eiropas Tīklu un informācijas drošības aģentūras 2007. finanšu gada budžeta izpildes apstiprināšanu
   (2009/661/EK)
   EIROPAS PARLAMENTS,

               —

               ņemot vērā Eiropas Tīklu un informācijas drošības aģentūras 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Tīklu un informācijas drošības aģentūras 2007. finanšu gada pārskatiem, ar Aģentūras atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004 par Eiropas Tīklu un informācijas drošības aģentūras izveidi (4), un it īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0158/2009),

               1.

               sniedz Eiropas Tīklu un informācijas drošības aģentūras izpilddirektoram apstiprinājumu par aģentūras 2007. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Tīklu un informācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 23. lpp.

      (2)  OV C 311, 5.12.2008., 13. lpp.

      (3)  OV L 248, 16.9.2002., 1. lpp.

      (4)  OV L 77, 13.3.2004., 1. lpp.

      (5)  OV L 357, 31.12.2002., 72. lpp.

   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Tīklu un informācijas drošības aģentūras 2007. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Tīklu un informācijas drošības aģentūras 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Tīklu un informācijas drošības aģentūras 2007. finanšu gada galīgajiem pārskatiem, ar Aģentūras atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004 par Eiropas Tīklu un informācijas drošības aģentūras izveidi (4), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0158/2009),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2007. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2008. gada 22. aprīlī Parlaments sniedza Eiropas Tīklu un informācijas drošības aģentūras izpilddirektoram apstiprinājumu attiecībā uz aģentūras 2006. finanšu gada budžeta izpildi (6),

               1.

               konstatē, ka ar Regulu (EK) Nr. 1007/2008 (7) vēl par trim gadiem (līdz 2012. gada 13. martam) ir pagarināts aģentūrai sākotnēji uz pieciem gadiem piešķirto pilnvaru termiņš, kurš būtu beidzies 2009. gada 13. martā;

               2.

               atzīmē Revīzijas palātas kritiku, ka aģentūras pamatdarbība galvenokārt veikta 2007. gada pēdējā ceturksnī, jo apmēram 40 % saistību un vairāk nekā 50 % maksājumu, kas attiecas uz pamatdarbību, ir veikti 2007. gada novembrī un decembrī;

               3.

               norāda uz Revīzijas palātas atzinumu, ka tas bija saistīts ar līdzekļu novēlotu piešķiršanu; uzsver Revīzijas palātas vispārējo atzinumu, ka līdzekļu piešķiršana gada beigās apdraud to nelielo aģentūru pamatdarbības veikšanu, kuru resursi ir ierobežoti;

               4.

               konstatē, ka četros gadījumos (EUR 121 500 kopvērtībā) pārnestās apropriācijas neatbilda juridiskajām saistībām;

               5.

               pauž neapmierinātību ar aģentūras atbildi, ka dažos gadījumos pārnestās apropriācijas tika aplēstas, nosakot tikai aptuvenu vērtību; aicina aģentūru ievērot Finanšu regulu attiecībā uz pārnestajām apropriācijām;

               6.

               atzīmē Revīzijas palātas atzinumu attiecībā uz inventāra sarakstu, proti, pamatlīdzekļu pārvalde veikta, izmantojot elektronisko tabulu, kura nenodrošina datu ticamību, un nav veikta pamatlīdzekļu pilnīga fiziska inventarizācija;

               7.

               ņem vērā aģentūras paskaidrojumu, ka nelielā objektu skaita dēļ administratīvajai inventarizācijai izmantotas elektroniskās tabulas, bet pamatlīdzekļu pārvaldīšanu veic ar grāmatvedības programmatūru; atzīmē, ka ar 2009. gadu aģentūra aktīvu uzskaitei gatavojas piemērot uzkrājumu grāmatvedības principu (ABAC);

               8.

               pauž bažas par Revīzijas palātas konstatētajām nepilnībām iepirkumaprocedūrās, proti:

                           —

                           piedāvājumu priekšatlases nebija pamatotas,

                           —

                           vērtēšanas komiteja nebija parakstījusi vērtēšanas dokumentus,

                           —

                           dokumenti nebija strukturēti un bija nepilnīgi;

               9.

               konstatē, ka aģentūra atzīst nepilnības un sola veikt pasākumus to novēršanai, it īpaši pieņemot darbā pieredzējušu iepirkuma procedūru speciālistu;

               10.

               prasa, lai 2008. gada darbības pārskatā aģentūra sniegtu informāciju par pasākumiem, kuri veikti iepirkuma procedūru nepilnību novēršanai;

               11.

               no aģentūras darbības gada pārskata un pārskata par budžeta un finanšu vadību secina, ka Tīklu un informācijas drošības aģentūra bija viena no pirmajām aģentūrām, kas lūdza Komisijas palīdzību, lai varētu īstenot pāreju no finanšu uzskaitē izmantotās līdzšinējās informācijas tehnoloģijas sistēmas uz ABAC; pauž nožēlu, ka Komisija nav varējusi savlaicīgi izpildīt aģentūras lūgumu, jo process ir sarežģīts un vienlaikus saņemti arī daudzu citu aģentūru pieprasījumi;

               12.

               atzinīgi vērtē to, ka ir sākusies sagatavošanās pārejai uz ABAC, un aģentūra plāno izmantot ABAC jau 2009. gada finanšu pārskatu gatavošanai;

               13.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par ES aģentūru finanšu pārvaldību un kontroli (8).

      (1)  OV C 278, 31.10.2008., 23. lpp.

      (2)  OV C 311, 5.12.2008., 13. lpp.

      (3)  OV L 248, 16.9.2002., 1. lpp.

      (4)  OV L 77, 13.3.2004., 1. lpp.

      (5)  OV L 357, 31.12.2002., 72. lpp.

      (6)  OV L 88, 31.3.2009., 217. lpp.

      (7)  OV L 293, 31.10.2008., 1. lpp.

      (8)  Skatīt šā Oficiālā Vēstneša 206. lpp.


title: Padomes Lēmums 2005/109/KĀDP (2005. gada 24. janvāris) par nolīguma noslēgšanu starp Eiropas Savienību un Marokas Karalisti attiecībā uz Marokas Karalistes līdzdalību Eiropas Savienības militārajā krīzes vadības operācijā Bosnijā un Hercegovinā (operācija Althea)

text:
               8.2.2005

               LV

               Eiropas Savienības Oficiālais Vēstnesis

               L 34/46

         PADOMES LĒMUMS 2005/109/KĀDP
   (2005. gada 24. janvāris)
   par nolīguma noslēgšanu starp Eiropas Savienību un Marokas Karalisti attiecībā uz Marokas Karalistes līdzdalību Eiropas Savienības militārajā krīzes vadības operācijā Bosnijā un Hercegovinā (operācija Althea)
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               2004. gada 12. jūlijā Padome pieņēma Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1).

               (2)

               Šīs vienotās rīcības 11. panta 3. punkts paredz, ka saskaņā ar 24. pantu Līgumā par Eiropas Savienību ir jānoslēdz nolīgumi par sīki izstrādātiem noteikumiem attiecībā uz trešo valstu līdzdalību.

               (3)

               Saskaņā ar Padomes 2004. gada 13. septembra atļauju prezidentvalsts ar ģenerālsekretāra/Augstā pārstāvja palīdzību ir apspriedusi nolīgumu starp Eiropas Savienību un Marokas Karalisti par Marokas Karalistes līdzdalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA).

               (4)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā ir apstiprināts Eiropas Savienības un Marokas Karalistes nolīgums par Marokas Karalistes līdzdalību Eiropas Savienības militārajā krīzes vadības operācijā Bosnijā un Hercegovinā (operācija ALTHEA).
   Nolīguma teksts ir pievienots šim lēmumam.
   2. pants
   Padomes priekšsēdētājam ar šo ir dotas tiesības iecelt personu, kas pilnvarota parakstīt šo nolīgumu, lai uzliktu saistības Eiropas Savienībai.
   3. pants
   Šo lēmumu piemēro no tā pieņemšanas dienas.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 24. janvāris

            Padomes vārdā —

            priekšsēdētājs

         F. BODEN

      (1)  OV L 252, 28.7.2004., 10. lpp.
   NOLĪGUMS
   starp Eiropas Savienību un Marokas Karalisti par Marokas Karalistes līdzdalību Eiropas Savienības militārajā krīzes vadības operācijā Bosnijā un Hercegovinā (operācija Althea)
   EIROPAS SAVIENĪBA (ES)
   no vienas puses, un
   MAROKAS KARALISTE
   no otras puses,
   turpmāk – “Puses”,
   ŅEMOT VĒRĀ:

               —

               Eiropas Savienības Padomes pieņemto Vienoto Rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1),

               —

               uzaicinājumu Marokas Karalistei piedalīties ES vadītā operācijā,

               —

               Spēku izveidošanas procesa veiksmīgu pabeigšanu un ES operācijas komandiera un ES Militārās komitejas ieteikumu piekrist Marokas Karalistes bruņoto spēku dalībai ES vadītajā operācijā,

               —

               Politikas un drošības komitejas Lēmumu BiH/1/2004 (2004. gada 21. septembris) par Marokas Karalistes ieguldījumu ES militārajā operācijā Bosnijā un Hercegovinā (2),

               —

               Politikas un drošības komitejas Lēmumu BiH/3/2004 (2004. gada 29. septembris), ar ko izveido Ieinteresēto pušu komiteju ES militārajai operācijai Bosnijā un Hercegovinā (3),

         IR VIENOJUŠĀS PAR TURPMĀKO.
   1. pants
   Līdzdalība operācijā
   1.   Marokas Karaliste pievienojas Vienotajai Rīcībai 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā un jebkurai vienotai rīcībai vai lēmumam, ar ko Eiropas Savienības Padome nolemj paplašināt ES militāro krīzes vadības operāciju saskaņā ar šā nolīguma noteikumiem un jebkādiem nepieciešamiem īstenošanas noteikumiem.
   2.   Marokas Karalistes ieguldījums ES militārajā krīzes vadības operācijā neskar Eiropas Savienības lēmumu pieņemšanas autonomiju.
   3.   Marokas Karaliste nodrošina to, ka tās bruņotie spēki un personāls, kas piedalās ES militārajā krīzes vadības operācijā, veic savus pienākumus atbilstīgi:

               —

               Vienotajai Rīcībai 2004/570/KĀDP un tās iespējamiem turpmākiem grozījumiem,

               —

               operācijas plānam,

               —

               īstenošanas pasākumiem.

         4.   Marokas Karalistes operācijai norīkotie bruņotie spēki un personāls veic pienākumus un darbojas vienīgi ES militārās krīzes vadības operācijas interesēs.
   5.   Marokas Karaliste laikus informē ES operācijas komandieri par jebkurām pārmaiņām attiecībā uz tās līdzdalību operācijā.
   2. pants
   Bruņoto spēku statuss
   1.   To bruņoto spēku un personāla statusu, ko Marokas Karaliste norīko darbam ES militārajā krīzes vadības operācijā, reglamentē noteikumi par bruņoto spēku statusu, ja tādi pastāv, par ko vienojušās Eiropas Savienība un uzņēmējvalsts.
   2.   Uz štābu nosūtīto bruņoto spēku un personāla statusu vai vadības elementus, kas izvietoti ārpus Bosnijas un Hercegovinas, reglamentē, štābam, attiecīgiem vadības elementiem un Marokas Karalistei savstarpēji vienojoties.
   3.   Neskarot 1. punktā minētos noteikumus par bruņoto spēku statusu, bruņotie spēki un personāls, kas piedalās ES militārajā krīzes vadības operācijā, paliek Marokas Karalistes jurisdikcijā.
   4.   Marokas Karaliste ir atbildīga par visu to prasību izskatīšanu, kuras saistītas ar līdzdalību ES militārajā krīzes vadības operācijā un kuras iesniedz tās bruņotie spēki un personāls vai kuras attiecas uz tās bruņotajiem spēkiem un personālu. Marokas Karaliste ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu, pret jebkuriem tās bruņotajiem spēkiem un personāla pārstāvjiem saskaņā ar tās tiesību aktiem.
   5.   Marokas Karaliste apņemas nākt klajā ar paziņojumu par atteikšanos no prasībām pret jebkuru valsti, kas piedalās ES militārajā krīzes vadības operācijā, un apņemas to darīt, parakstot šo nolīgumu.
   6.   Eiropas Savienība apņemas nodrošināt, ka dalībvalstis nāk klajā ar paziņojumu par atteikšanos no prasībām saistībā ar Marokas Karalistes dalību ES militārajā krīzes vadības operācijā, un apņemas to darīt, parakstot šo nolīgumu.
   3. pants
   Slepena informācija
   1.   Marokas Karaliste veic atbilstīgos pasākumus, lai nodrošinātu slepenas ES informācijas aizsardzību saskaņā ar Eiropas Savienības Padomes drošības reglamentu, kas ietverts 2001. gada 19. marta Padomes Lēmumā 2001/264/EK (4), un saskaņā ar turpmākajām norādēm, ko sniegušas kompetentās iestādes, tostarp ES operācijas komandieris.
   2.   Ja ES un Marokas Karaliste ir noslēgušas nolīgumu par slepenas informācijas apmaiņas drošības procedūrām, šāda nolīguma noteikumus piemēro saistībā ar ES militāro krīzes vadības operāciju.
   4. pants
   Komandķēde
   1.   Visi bruņotie spēki un personāls, kas piedalās ES militārajā krīzes vadības operācijā, paliek pilnīgā savas valsts iestāžu pakļautībā.
   2.   Valsts iestādes nodod operatīvo un taktisko vadību un/vai savu bruņoto spēku un personāla kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Marokas Karalistei ir tādas pašas tiesības un pienākumi attiecībā uz ikdienas operācijas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc konsultācijām ar Marokas Karalisti var jebkurā laikā pieprasīt Marokas Karalistes ieguldījuma atsaukšanu.
   5.   Marokas Karaliste ieceļ vecāko militāro pārstāvi (VMP), kas pārstāv tās nacionālo kontingentu ES militārās krīzes vadības operācijas laikā. VMP apspriežas ar ES bruņoto spēku komandieri par visiem jautājumiem, kas skar operāciju, un ir atbildīgs par kontingenta ikdienas disciplīnu.
   5. pants
   Finansiālie aspekti
   1.   Marokas Karaliste uzņemas visas izmaksas, kas saistītas ar tās līdzdalību operācijā, izņemot tās izmaksas, ko sedz no kopējiem līdzekļiem, kā paredzēts šā nolīguma 1. panta 1. punktā minētajos juridiskajos instrumentos, kā arī Padomes Lēmumā 2004/197/KĀDP (2004. gada 23. februāris), ar ko paredz finansēšanas mehānismu to ES operāciju kopējiem izdevumiem, kas saistīti ar militārajiem vai aizsardzības jautājumiem (5).
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts(-īm), kurā(-s) veic operāciju, Marokas Karaliste, ja ir konstatēta tās atbildība, izmaksā kompensāciju saskaņā ar noteikumiem par bruņoto spēku statusu, ja tādi ir, kā minēts šā nolīguma 2. panta 1. punktā.
   6. pants
   Pasākumi nolīguma īstenošanu
   Eiropas Savienības Padomes ģenerālsekretārs/Kopējās ārpolitikas un drošības politikas Augstais pārstāvis un Marokas Karalistes attiecīgās iestādes vienojas par jebkuriem tehniskiem un administratīviem pasākumiem, kas vajadzīgi, lai īstenotu šo nolīgumu.
   7. pants
   Saistību neievērošana
   Ja kāda no Pusēm neievēro tās saistības, kas noteiktas iepriekš minētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   8. pants
   Strīdu izšķiršana
   Strīdus par šā nolīguma interpretāciju vai piemērošanu Puses savstarpēji izšķir ar diplomātiskiem līdzekļiem.
   9. pants
   Spēkā stāšanās
   1.   Šis nolīgums stājas spēkā pirmā mēneša pirmajā dienā pēc tam, kad Puses ir paziņojušas viena otrai par šim nolūkam vajadzīgo iekšējo procedūru pabeigšanu.
   2.   Šo nolīgumu piemēro pagaidu kārtībā, sākot no tā parakstīšanas dienas.
   3.   Šis nolīgums paliek spēkā, kamēr Marokas Karaliste sniedz ieguldījumu operācijas darbībā.

      Briselē,  angļu valodā četros eksemplāros.

            Eiropas Savienības vārdā —

            Marokas Karalistes vārdā —

      (1)  OV L 252, 28.7.2004., 10. lpp.

      (2)  OV L 324, 27.10.2004., 20. lpp.

      (3)  OV L 325, 28.10.2004., 64. lpp. Lēmumā grozījumi izdarīti ar Lēmumu BiH/5/2004 (OV L 357, 2.12.2004., 39. lpp.).

      (4)  OV L 101, 11.4.2001., 1. lpp. Lēmumā jaunākie grozījumi izdarīti ar Lēmumu 2004/194/EK (OV L 63, 28.2.2004., 48. lpp.).

      (5)  OV L 63, 28.2.2004., 68. lpp.

   DEKLARĀCIJAS,
   kas minētas Nolīguma 2. panta 5. un 6. punktā
   ES dalībvalstu deklarācija:
   “Piemērojot ES Vienoto Rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā, ES dalībvalstis centīsies, ciktāl pieļauj to iekšējā tiesiskā kārtība, cik vien iespējams atteikties no prasībām pret Marokas Karalisti tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes vadības operācijai, ja šāds ievainojums, nāve, zaudējums vai bojājums:

               —

               radies Marokas Karalistes norīkotā personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder Marokas Karalistei, ja šis īpašums ir izmantots saistībā ar operāciju, un izņemot gadījumus, kuros personāls no Marokas Karalistes, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”

         Marokas Karalistes deklarācija:
   “Piemērojot ES Vienoto Rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā, Marokas Karaliste centīsies, ciktāl pieļauj tās iekšējā tiesiskā kārtība, cik vien iespējams atteikties no prasībām pret jebkuru citu valsti, kas iesaistīta ES krīzes vadības operācijā, tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes vadības operācijai, ja šāds ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder valstīm, kuras piedalās ES krīzes vadības operācijā, ja vien šis īpašums ir izmantots saistībā ar operāciju, kā arī, izņemot gadījumus, ja personāls, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”


title: 2009/506/EK: Komisijas Lēmums ( 2009. gada 30. jūnijs ), ar ko ieceļ Reti sastopamu slimību ārstēšanas zāļu komitejas locekļus (Dokuments attiecas uz EEZ)

text:
               1.7.2009

               LV

               Eiropas Savienības Oficiālais Vēstnesis

               L 171/47

      KOMISIJAS LĒMUMS

   (2009. gada 30. jūnijs),
   ar ko ieceļ Reti sastopamu slimību ārstēšanas zāļu komitejas locekļus
   (Dokuments attiecas uz EEZ)
   (2009/506/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1999. gada 16. decembra Regulu (EK) Nr. 141/2000 par zālēm reti sastopamu slimību ārstēšanai (1) un jo īpaši tās 4. panta 3. punktu,
   ņemot vērā Eiropas Zāļu aģentūras 2009. gada 3. aprīļa ieteikumu,
   tā kā:

               (1)

               Reti sastopamu slimību ārstēšanas zāļu komitejas, turpmāk “Komiteja”, kas izveidota saskaņā ar Regulas (EK) Nr. 141/2000 4. pantu, locekļu pilnvaru termiņš beidzies 2009. gada 15. aprīlī. Vienu komitejas locekli, kura pilnvaru termiņš beidzies, pamatojoties uz Eiropas Zāļu aģentūras ieteikumu, ir iecēlusi Komisija. Pārējos trīs locekļus, kuru pilnvaru termiņš beidzies, ir iecēlusi Komisija kā pacientu organizāciju pārstāvjus. Tāpēc komitejā ir jāieceļ četri locekļi.

               (2)

               Eiropas Zāļu aģentūra ir ieteikusi izvirzīt vienu personu.

               (3)

               Komitejas locekļi jāieceļ uz trim gadiem, sākot no 2009. gada 1. jūlija,

         IR NOLĒMUSI ŠĀDI.
   1. pants
   1.   Ar šo uz trim gadiem, sākot no 2009. gada 1. jūlija, par Reti sastopamu slimību ārstēšanas zāļu komitejas, turpmāk “Komiteja”, locekli, lai pārstāvētu pacientu organizācijas, ieceļ šādu personu:

      Lesley Claire GREENE.
   2.   Ar šo uz trim gadiem, sākot no 2009. gada 1. jūlija, par Komitejas locekļiem, lai pārstāvētu pacientu organizācijas, atkārtoti ieceļ šādas personas:

                  Birthe Byskov HOLM

                  Dr Marie Pauline EVERS.

         2. pants
   Saskaņā ar Eiropas Zāļu aģentūras ieteikumu ar šo uz trim gadiem, sākot no 2009. gada 1. jūlija, par Komitejas locekli atkārtoti ieceļ šādu personu:

      Dr David LYONS.

      Briselē, 2009. gada 30. jūnijā

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 18, 22.1.2000., 1. lpp.


title: Eiropas Parlamenta Lēmums (ES) 2015/1647 (2015. gada 29. aprīlis) par Eiropas Banku iestādes 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/204

      EIROPAS PARLAMENTA LĒMUMS (ES) 2015/1647
      (2015. gada 29. aprīlis)
      par Eiropas Banku iestādes 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Banku iestādes 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Banku iestādes 2013. finanšu gada pārskatiem un Iestādes atbildes (1),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (2), kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Iestādei par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (5), un jo īpaši tās 64. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A8-0072/2015),

         1.

            sniedz Eiropas Banku iestādes izpilddirektoram apstiprinājumu par Iestādes 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Banku iestādes izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 112. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 331, 15.12.2010., 12. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2009/188/EK,Euratom: Eiropas Parlamenta Lēmums ( 2008. gada 22. aprīlis ) par Izglītības, audiovizuālās jomas un kultūras izpildaģentūras 2006. finanšu gada budžeta izpildes apstiprināšanu

text:
               31.3.2009

               LV

               Eiropas Savienības Oficiālais Vēstnesis

               L 88/64

      EIROPAS PARLAMENTA LĒMUMS

   (2008. gada 22. aprīlis)
   par Izglītības, audiovizuālās jomas un kultūras izpildaģentūras 2006. finanšu gada budžeta izpildes apstiprināšanu
   (2009/188/EK, Euratom)
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā Eiropas Kopienu galīgos gada pārskatus par 2006. finanšu gadu – I sējums (SEC(2007) 1056 – C6-0390/2007, SEC(2007) 1055 – C6-0362/2007) (2),
   ņemot vērā Izglītības, audiovizuālās jomas un kultūras izpildaģentūras 2006. finanšu gada galīgos pārskatus (3),
   ņemot vērā Komisijas gada ziņojumu budžeta izpildes apstiprinātājai iestādei par paveikto darbu attiecībā uz lēmumiem par 2005. gada budžeta izpildes apstiprinājumu (COM(2007) 538 un COM(2007) 537) un Komisijas dienestu darba dokumentu – pielikumu Komisijas ziņojumam Eiropas Parlamentam par paveikto darbu attiecībā uz lēmumiem par 2005. gada budžeta izpildes apstiprinājumu (SEC(2007) 1185, SEC(2007) 1186),
   ņemot vērā Komisijas paziņojumu “Sasniegumi politikā 2006. gadā” (COM(2007) 67),
   ņemot vērā Komisijas paziņojumu “Kopsavilkuma pārskats par Komisijas sasniegumiem vadības jomā 2006. gadā” (COM(2007) 274),
   ņemot vērā Komisijas gada ziņojumu iestādei, kas atbrīvo no atbildības par budžeta izpildi, attiecībā uz 2006. gadā veiktajām iekšējām revīzijām (COM(2007) 280) un Komisijas darba dokumentu, kurš pievienots gada ziņojumam attiecībā uz 2006. gadā veiktajām iekšējām revīzijām (SEC(2007) 708),
   ņemot vērā Komisijas ziņojumu par dalībvalstu atbildēm uz Revīzijas palātas 2005. gada pārskatu (COM(2007) 118),
   ņemot vērā Zaļo grāmatu par Eiropas pārredzamības iniciatīvu, kuru Komisija pieņēma 2006. gada 3. maijā (COM(2006) 194),
   ņemot vērā Revīzijas palātas Atzinumu Nr. 2/2004 par “vienotas revīzijas” modeli (un priekšlikumu Kopienas iekšējās kontroles pamatsistēmai) (4),
   ņemot vērā Komisijas paziņojumu par integrētas iekšējās kontroles sistēmas plānu (COM(2005) 252),
   ņemot vērā Komisijas rīcības plānu integrētas iekšējās kontroles struktūras ieviešanai (COM(2006) 9), Komisijas paziņojumu Padomei, Eiropas Parlamentam un Eiropas Revīzijas palātai “Progresa ziņojums par Komisijas rīcības plānu integrētas iekšējās kontroles struktūras ieviešanai” (COM(2007) 86) un šim ziņojumam pievienoto Komisijas darba dokumentu (SEC(2007) 311),
   ņemot vērā Revīzijas palātas Atzinumu Nr. 6/2007 par dalībvalstu gada kopsavilkumiem, dalībvalstu deklarācijām un valstu revīzijas iestāžu veiktajām ES līdzekļu revīzijām (5),
   ņemot vērā Komisijas rīcības plānu Komisijai uzticētās pārraudzītājas lomas nostiprināšanai, īstenojot strukturālo darbību dalītu pārvaldību (COM(2008) 97),
   ņemot vērā Komisijas ziņojumu Padomei, Eiropas Parlamentam un Eiropas Revīzijas palātai par Komisijas rīcības plānu integrētas iekšējās kontroles struktūras ieviešanai (COM(2008) 110) un šim ziņojumam pievienoto Komisijas darba dokumentu (SEC(2008) 259),
   ņemot vērā Revīzijas palātas ziņojumu par Izglītības, audiovizuālās jomas un kultūras izpildaģentūras 2006. finanšu gada pārskatiem, ar Aģentūras atbildēm (6),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (7), ko Revīzijas palāta ir iesniegusi saskaņā ar EK līguma 248. pantu,
   ņemot vērā Padomes 2008. gada 12. februāra ieteikumu (5855/2008 – C6-0083/2008),
   ņemot vērā EK līguma 274., 275. un 276. pantu, kā arī Euratom līguma 179.a pantu un 180.b pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (8), un it īpaši tās 55. pantu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (9), un it īpaši tās 14. panta 3. punktu,
   ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (10), un it īpaši tās 66. panta pirmo un otro daļu,
   ņemot vērā Komisijas 2005. gada 14. janvāra Lēmumu 2005/56/EK, ar ko izveido Izglītības, audiovizuālās jomas un kultūras izpildaģentūru Eiropas Kopienas darbību vadīšanai izglītības, audiovizuālajā un kultūras jomā atbilstoši Padomes Regulai (EK) Nr. 58/2003 (11),
   ņemot vērā Reglamenta 70. pantu un V pielikumu,
   ņemot vērā Budžeta kontroles komitejas ziņojumu un pārējo iesaistīto komiteju atzinumus (A6-0109/2008),

               A.

               tā kā saskaņā ar EK līguma 274. pantu Komisija uzņemas atbildību par budžeta izpildi, ievērojot pareizas finanšu vadības principus,

               1.

               sniedz Izglītības, audiovizuālās jomas un kultūras izpildaģentūras direktoram apstiprinājumu par izpildaģentūras 2006. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmuma par Eiropas Savienības 2006. finanšu gada vispārējā budžeta izpildes apstiprināšanu, III iedaļa – Komisija;

               3.

               uzdod priekšsēdētājam nosūtīt šo lēmumu, kā arī lēmumu par Eiropas Savienības 2006. finanšu gada vispārējā budžeta izpildes apstiprināšanu, III iedaļa – Komisija, un rezolūciju, kas ir tā neatņemama daļa, Izglītības, audiovizuālās jomas un kultūras izpildaģentūras direktoram, Padomei, Komisijai, Tiesai un Revīzijas palātai, kā nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerārlsekretārs

         Harald RØMER

      (1)  OV L 78, 15.3.2006.

      (2)  OV C 274, 15.11.2007., 1. lpp.

      (3)  OV C 261, 31.10.2007., 32. lpp.

      (4)  OV C 107, 30.4.2004., 1. lpp.

      (5)  OV C 216, 14.9.2007., 3. lpp.

      (6)  OV C 309, 19.12.2007., 13. lpp.

      (7)  OV C 274, 15.11.2007., 130. lpp.

      (8)  OV L 248, 16.9.2002., 1. lpp.

      (9)  OV L 11, 16.1.2003., 1. lpp.

      (10)  OV L 297, 22.9.2004., 6. lpp.

      (11)  OV L 24, 27.1.2005., 35. lpp.


title: Komisijas Lēmums (ES) 2016/995 (2015. gada 26. oktobris) par valsts atbalstu SA.24571 – 2009/C (ex C 1/09, ex NN 69/08), ko Ungārija piešķīrusi uzņēmumam MOL Nyrt. (izziņots ar dokumenta numuru C(2015) 7324) (Dokuments attiecas uz EEZ)

text:
               21.6.2016

               LV

               Eiropas Savienības Oficiālais Vēstnesis

               L 162/22

         KOMISIJAS LĒMUMS (ES) 2016/995
   (2015. gada 26. oktobris)
   par valsts atbalstu SA.24571 – 2009/C (ex C 1/09, ex NN 69/08), ko Ungārija piešķīrusi uzņēmumam MOL Nyrt.

         (izziņots ar dokumenta numuru C(2015) 7324)

   (Autentisks ir tikai teksts ungāru valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 108. panta 2. punkta pirmo daļu,
   ņemot vērā Līgumu par Eiropas Ekonomikas zonu un jo īpaši tā 62. panta 1. punkta a) apakšpunktu,
   ņemot vērā Komisijas lēmumu, ar kuru attiecībā uz atbalstu SA.24571 (ex C 1/09, ex NN 69/08) (1) Komisija nolēma uzsākt Līguma par Eiropas Savienības darbību 108. panta 2. punktā noteikto procedūru,
   pēc tam, kad ieinteresētās personas tika aicinātas iesniegt piezīmes atbilstoši minētajiem nosacījumiem, un ņemot vērā to iesniegtās piezīmes,
   tā kā:
   1.   VISPĀRĪGA INFORMĀCIJA

   1.1.   Saistītie pasākumi

               (1)

               Vispārīgie noteikumi, ar kuriem Ungārijā regulē derīgo izrakteņu ieguvi, ir noteikti ar 1993. gada Likumu par derīgo izrakteņu ieguvi (2) (“Derīgo izrakteņu ieguves likums”). Derīgo izrakteņu ieguves likumā ir nošķirta derīgo izrakteņu ieguve, ko veic, pamatojoties uz diviem dažādiem juridiskajiem instrumentiem: i) koncesiju (3) un ii) atļauju (4). Abos gadījumos par derīgo izrakteņu ieguvi valstij pienākas maksa – derīgo izrakteņu ieguves nodeva, kuras lielumu nosaka procentos no iegūto derīgo izrakteņu vērtības.

               (2)

               Derīgo izrakteņu ieguves likumā norādīts, ka gadījumā, ja derīgo izrakteņu ieguves uzņēmums, kas ir ieguvis derīgo izrakteņu ieguves atļauju, neuzsāk derīgo izrakteņu ieguvi piecos gados pēc atļaujas saņemšanas dienas, derīgo izrakteņu ieguves tiesības tiek anulētas. Tomēr saskaņā ar Derīgo izrakteņu ieguves likuma 26./A panta 5. punktu šo termiņu var pagarināt, ja starp derīgo izrakteņu ieguves uzraudzības iestādi un derīgo izrakteņu ieguves uzņēmumu tiek noslēgta vienošanās. Tad derīgo izrakteņu ieguves uzņēmumam ir jāmaksā lielāka nodeva nekā sākotnējā pieteikuma gadījumā, taču piemērojamais koeficients nedrīkst būt lielāks par 1,2.

               (3)

               Ungārijas uzņēmums Magyar Olaj- és Gázipari Nyrt. (“MOL”) saņēma vairākas atļaujas ogļūdeņražu ieguvei. Tā kā MOL neuzsāka ogļūdeņražu ieguvi piecos gados pēc atļauju saņemšanas dienas, 2005. gada 22. decembrī kompetentais ministrs un MOL noslēdza vienošanos par pagarinājumu (“2005. gada vienošanās”). Ar 2005. gada vienošanos tika noteikta pagarinājuma nodeva, kas tika aprēķināta līdz 2020. gadam par katru gadu atsevišķi, izmantojot derīgo izrakteņu ieguves atļaujas sākotnējo nodevu 12 % apmērā un reizinātāju no 1,020 līdz 1,050.

               (4)

               Pamatojoties uz Derīgo izrakteņu ieguves likuma grozījumiem, kas stājās spēkā 2008. gada 8. janvārī, derīgo izrakteņu ieguves atļaujas nodeva ogļūdeņražu ieguvei tika palielināta no 12 % līdz 30 % no iegūto derīgo izrakteņu vērtības (5) (“Derīgo izrakteņu ieguves likuma 2008. gada grozījumi”). Tiem uzņēmumiem, kuru atļaujas bija pagarinātas pirms tam, palielināto nodevu nepiemēroja.

         1.2.   Oficiālās izmeklēšanas sākšana

               (5)

               Komisija 2009. gada 13. janvārī saskaņā ar Līguma par Eiropas Savienības darbību (“LESD”) 108. panta 2. punktu nolēma uzsākt oficiālās izmeklēšanas procedūru (6) attiecībā uz Ungārijas veiktajiem pasākumiem, kas tika uzskatīti par valsts atbalstu, kurš piešķirts MOL. Komisijas 2009. gada 13. janvāra Lēmums attiecībā uz lietu SA.24571 (ex C 1/09; ex NN 69/08) (“lēmums par procedūras sākšanu”) Eiropas Savienības Oficiālajā Vēstnesī tika publicēts 2009. gada 28. martā (7).

               (6)

               Lēmumā par procedūras sākšanu Komisija izteica bažas par to, vai Ungārijas veikto darbību kopējā secība nav veicinājusi selektīvu priekšrocību piešķiršanu MOL. Darbību secība ietvēra divus elementus – 2005. gada vienošanos un Derīgo izrakteņu ieguves likuma 2008. gada grozījumus. Komisijas sākotnējā novērtējumā tika secināts, ka Ungārijas iestādes pret MOL izturas daudz labvēlīgāk nekā pret tā konkurentiem, kas darbojas saskaņā ar tādu pašu atļauju piešķiršanas kārtību.

         1.3.   Oficiālās izmeklēšanas izbeigšana

               (7)

               Komisija savā Lēmumā 2011/88/ES (8) par valsts atbalstu SA.24571 (ex C 1/09; ex NN 69/08), ko Ungārija piešķīrusi MOL (“apstrīdētais lēmums”), secināja, ka rīcība par labu MOL, proti, 2005. gada vienošanās apvienojumā ar Derīgo izrakteņu ieguves likuma 2008. gada grozījumiem, ir uzskatāma par valsts atbalstu, kas nav saderīgs ar iekšējo tirgu LESD 107. panta 1. punkta izpratnē. Komisija aicināja Ungāriju atgūt atbalstu no MOL, lai atjaunotu tirgū tādu situāciju, kāda tā bija pirms atbalsta piešķiršanas (9).

         1.4.   Vispārējās tiesas 2013. gada 12. novembra spriedums lietā T-499/10 MOL NYRT./Eiropas Komisija

               (8)

               Pēc MOL tiesā iesniegtās prasības Vispārējā tiesa ar 2013. gada 12. novembra spriedumu lietā T-499/10 (10) anulēja apstrīdēto lēmumu, pamatojoties uz to, ka netika konstatēta pasākuma selektivitāte.

               (9)

               Vispārējā tiesa secināja, ka 2005. gada vienošanās nebija selektīva. Vispārējā tiesa konstatēja, ka Ungārijas iestāžu rīcības brīvība līdzvērtīgā situācijā ļauj tām saglabāt vienlīdzīgu attieksmi pret derīgo izrakteņu ieguves uzņēmumiem. Tādēļ Vispārējā tiesa uzskatīja, ka tad, ja tādas vienošanās nosacījumi, kas nav saistīta ar valsts atbalstu, vēlāk mainās tādējādi, ka šādas vienošanās noslēdzējs uzņēmums nonāk privileģētā stāvoklī, salīdzinot ar citiem uzņēmumiem, kas nav noslēguši līdzīgu vienošanos, ar to vien nepietiek, lai šo vienošanos un vēlākas no tās neatkarīgu apstākļu izmaiņas varētu uzskatīt par valsts atbalstu.

         1.5.   Tiesas 2015. gada 4. jūnija spriedums lietā C-15/14 P Eiropas Komisija/MOL Nyrt.

               (10)

               Tiesa ar 2015. gada 4. jūnija spriedumu lietā C-15/14 P (11) apstiprināja Vispārējās tiesas spriedumu, ar kuru apstrīdētais lēmums tika anulēts.

               (11)

               Tiesa savā lēmumā apstiprināja Vispārējās tiesas secinājumu par to, ka netika konstatēta 2005. gada vienošanās selektivitāte un ka 2005. gada vienošanās apvienojumā ar Derīgo izrakteņu ieguves likuma 2008. gada grozījumiem nav uzskatāmi par vienu valsts atbalsta pasākumu LESD 107. panta 1. punkta izpratnē.

               (12)

               Tiesa atzīmēja, ka ir būtiska atšķirība starp selektivitātes izvērtējumu attiecībā uz vispārējām atbrīvojumu vai atvieglojumu shēmām, kas būtībā rada priekšrocību, un selektivitātes izvērtējumu attiecībā uz valsts tiesību aktu fakultatīvajiem noteikumiem, ar kuriem tiek piemēroti papildu maksājumi. Gadījumos, kad valsts iestādes piemēro papildu maksājumus, lai saglabātu vienlīdzīgu attieksmi pret uzņēmumiem, ar to faktu vien, ka šīm iestādēm ir ar likumu noteikta rīcības brīvība, kas nav neierobežota, nepietiek, lai noteiktu, ka attiecīgā shēma ir selektīva.

               (13)

               Iepriekš minētā iemesla dēļ Tiesa uzskata, ka šo lietu var atšķirt no citām lietām, kurās šāda rīcība ir saistīta ar priekšrocības radīšanu kādam konkrētam ekonomikas dalībniekam (12).

               (14)

               Tiesa arī norādīja, ka tiesiskais regulējums, kas ir izmantots par pamatu valsts iestāžu piemērotajiem papildu maksājumiem, lai saglabātu vienlīdzīgu attieksmi pret uzņēmumiem, būtu uzskatāms par selektīvu tikai tad, ja valsts iestādes savas rīcības brīvības ietvaros attiecībā uz selektivitātes izvērtējumu bez objektīva iemesla atbalstītu konkrētus uzņēmumus.

               (15)

               Tiesa norādīja, ka šajā lietā nav pierādījumu tam, ka Ungārijas iestādes, īstenojot savas tiesības palielināt derīgo izrakteņu ieguves nodevu apmēru atļaujas pagarināšanas nolūkā, piešķīra MOL nepamatotas priekšrocības (13).

               (16)

               Tādēļ Tiesa secināja, ka tiesiskais regulējums attiecībā uz vienošanos par pagarinājumu noslēgšanu šajā gadījumā nav uzskatāms par selektīvu.

               (17)

               Attiecībā uz veikto darbību secību, kas tiek uzskatīta par vienu valsts atbalsta pasākumu, Tiesa atsaucās uz judikatūru, norādot, ka viens valsts atbalsta pasākums var sastāvēt no dažādiem elementiem, ja, ņemot vērā to hronoloģiju, mērķi un apstākļus uzņēmumā iesaistes brīdī, tie savstarpēji ir tik cieši saistīti, ka nav atdalāmi cits no cita (14).

               (18)

               Tomēr Tiesa uzsvēra, ka šajā gadījumā derīgo izrakteņu ieguves nodevas palielinājums, kas stājās spēkā 2008. gadā, bija saistīts ar starptautisko jēlnaftas cenu pieaugumu, tātad valsts īstenoja savas reglamentējošās pilnvaras objektīvi pamatotā veidā, ņemot vērā tirgus attīstību. Turklāt nekas neliecināja par to, ka 2005. gada vienošanās tika noslēgta, paredzot 2008. gada grozījumus (15).

               (19)

               Tādēļ Tiesa secināja, ka starp 2005. gada vienošanos un Derīgo izrakteņu ieguves likuma 2008. gada grozījumiem nebija hronoloģiskas un/vai funkcionālas saistības, kas varētu ļaut to interpretēt kā vienu valsts atbalsta pasākumu.

         2.   PROCEDŪRA

               (20)

               Tā kā Tiesa anulēja apstrīdēto lēmumu, oficiālās izmeklēšanas procedūra turpinās. Ne Vispārējā tiesa, ne Tiesa neuzskatīja, ka lēmumā par procedūras sākšanu šajā lietā ir pieļauta kļūda. Tādēļ Komisijai ir jāpieņem galīgais lēmums, lai labotu ES tiesu konstatētos trūkumus.

         3.   NOVĒRTĒJUMS

               (21)

               Saskaņā ar LESD 107. panta 1. punktu ar iekšējo tirgu nav saderīgs nekāds atbalsts, ko piešķir dalībvalstis vai ko jebkādā citā veidā piešķir no valsts līdzekļiem un kas rada vai draud radīt konkurences izkropļojumus, dodot priekšroku konkrētiem uzņēmumiem vai konkrētu preču ražošanai, ciktāl tāds atbalsts iespaido tirdzniecību starp dalībvalstīm. Šie nosacījumi ir kumulatīvi. Ja kāds no tiem netiek izpildīts, attiecīgais pasākums LESD 107. panta 1. punkta izpratnē nav uzskatāms par valsts atbalstu.

               (22)

               Konkrētās lietas gadījumā novērtējums ir jāierobežo līdz selektivitātes kritērijam.

         3.1.   Selektivitāte

               (23)

               Lai pasākumu uzskatītu par valsts atbalstu, tam ir jābūt specifiskam vai selektīvam tādā ziņā, ka tas rada priekšrocības konkrētiem uzņēmumiem vai noteiktu preču ražošanai.

               (24)

               Kā aprakstīts 12. un 13. apsvērumā iepriekš, Derīgo izrakteņu ieguves likuma 26./A panta 5. punkta nosacījums nav uzskatāms par vispārēju atbrīvojuma vai atvieglojuma shēmu, kas rada priekšrocību konkrētiem uzņēmumiem. Gluži pretēji – tas ļauj Ungārijas iestādēm piemērot augstāku maksu par derīgo izrakteņu ieguves atļauju pagarināšanu. Tādi paši noteikumi attiecas uz visiem uzņēmumiem salīdzināmā faktiskā un juridiskā situācijā.

               (25)

               Kā aprakstīts 14. un 15. apsvērumā iepriekš, nav pierādījumu tam, ka Ungārijas iestādes būtu sniegušas nepamatotas priekšrocības MOL salīdzinājumā ar jebkuru citu uzņēmumu, kas varētu būt līdzvērtīgā situācijā. Tas, ka Ungārijas iestādēm zināmā mērā ir ar likumu noteikta rīcības brīvība, kas nav neierobežota, nosakot maksu par pagarinājumu, nav uzskatāms par pietiekamu argumentu, lai secinātu, ka tiesiskais regulējums saskaņā ar Derīgo izrakteņu ieguves likuma 26./A panta 5. punktu ir selektīvs.

               (26)

               Attiecībā uz 2005. gada vienošanās un Derīgo izrakteņu ieguves likuma 2008. gada grozījumu kopējo ietekmi Komisija atzīmē, ka saskaņā ar Tiesas judikatūru viens valsts atbalsta pasākums var sastāvēt no dažādiem elementiem, ja, ņemot vērā to hronoloģiju, mērķi un apstākļus uzņēmumā iesaistes brīdī, tie savstarpēji ir tik cieši saistīti, ka nav atdalāmi cits no cita (16).

               (27)

               Tomēr šajā lietā, kā aprakstīts 18. apsvērumā iepriekš, nav pierādījumu par to, ka Ungārija parakstīja 2005. gada vienošanos, jau tajā laikā paredzot vēlāk palielināt derīgo izrakteņu ieguves nodevu, lai kaitētu citiem tirgus dalībniekiem, kas bija tirgū tad, kad tika parakstīta šī vienošanās, vai jauniem uzņēmumiem. Derīgo izrakteņu ieguves nodevas palielinājums, pamatojoties uz Derīgo izrakteņu ieguves likuma 2008. gada grozījumiem, bija saistīts ar cenu pieaugumu pasaulē.

               (28)

               Tādēļ, kā izklāstīts 19. apsvērumā iepriekš, tā kā starp 2005. gada vienošanos un Derīgo izrakteņu ieguves likuma 2008. gada grozījumiem nebija hronoloģiskas un/vai funkcionālas saistības, to nevar interpretēt kā vienu atbalsta pasākumu.

         3.2.   Novērtējuma laikā gūtie secinājumi

               (29)

               Pamatojoties uz iepriekš minēto, Komisija secina, ka Ungārijas veikto darbību secība, proti, 2005. gada vienošanās par pagarinājumu un tai sekojošie Derīgo izrakteņu ieguves likuma grozījumi, nebija selektīva attiecībā uz MOL.

               (30)

               Tā kā rīcība, kas ietvēra 2005. gada vienošanos un tai sekojošos Derīgo izrakteņu ieguves likuma grozījumus, nebija selektīva, nav jānovērtē tas, vai ir izpildīti LESD 107. panta 1. punktā minētie nosacījumi attiecībā uz valsts atbalstu.

         4.   SECINĀJUMS

               (31)

               Ņemot vērā iepriekš minēto, atkārtoti izvērtējot šķietamo atbalstu, kas bija pamats lēmuma par procedūras sākšanu pieņemšanai, var secināt, ka izvērtētais pasākums par labu MOL, proti, 2005. gada vienošanās apvienojumā ar Derīgo izrakteņu ieguves likuma 2008. gada grozījumiem, nav uzskatāms par valsts atbalstu LESD 107. panta 1. punkta izpratnē,

         IR PIEŅĒMUSI ŠO LĒMUMU.
   1. pants
   Fiksētā derīgo izrakteņu ieguves nodeva, kas noteikta ar 2005. gada 22. decembra vienošanos starp Ungārijas valsti un MOL Nyrt. par pagarinājuma piešķiršanu, apvienojumā ar vēlāk pieņemtajiem grozījumiem 1993. gada Likumā Nr. XLVIII par derīgo izrakteņu ieguvi nav uzskatāmi par valsts atbalstu uzņēmumam MOL Nyrt. LESD 107. panta 1. punkta izpratnē.
   2. pants
   Šis lēmums ir adresēts Ungārijai.

      Briselē, 2015. gada 26. oktobrī

            Komisijas vārdā –

            Komisijas locekle

         Margrethe VESTAGER

      (1)  OV C 74, 28.3.2009., 63. lpp.

      (2)  1993. évi XLVIII. Törvény a bányászatról (1993. gada Likums Nr. XLVIII par derīgo izrakteņu ieguvi).

      (3)  Koncesijas attiecas uz tā sauktajām “slēgtajām teritorijām”, kas tiek uzskatītas par bagātām ar derīgajiem izrakteņiem un ļoti vērtīgām. Kompetentā valsts iestāde piešķir koncesijas veiksmīgiem pretendentiem pēc atklāta konkursa procedūras.

      (4)  Atļaujas attiecas uz tā sauktajām “atvērtajām teritorijām”, kas tiek uzskatītas par ne tik bagātām ar derīgajiem izrakteņiem un mazāk vērtīgām. Ja pieteicējs izpilda ar likumu noteiktās prasības, kompetentā valsts iestāde nedrīkst liegt atļauju.

      (5)  Palielinājums attiecās uz tiem laukiem, kuru ekspluatācija tika uzsākta laikā no 1998. gada 1. janvāra līdz 2008. gada 1. janvārim.

      (6)  OV C 115, 9.5.2008., 92. lpp.

      (7)  Skatīt 1. zemsvītras piezīmi.

      (8)  Komisijas 2010. gada 9. jūnija Lēmums 2011/88/ES par valsts atbalstu C 1/09 (ex NN 69/08), ko Ungārija piešķīrusi uzņēmumam MOL Nyrt. (OV L 34, 9.2.2011., 55. lpp.).

      (9)  Atgūstamā summa bija HUF 28 444,7 miljoni par 2008. gadu un HUF 1 942,1 miljons par 2009. gadu. Attiecībā uz 2010. gadu par veiktajiem derīgo izrakteņu ieguves nodevas maksājumiem atgūstamā summa Ungārijai bija jāaprēķina tāpat kā par 2008. un 2009. gadu, līdz pasākums tika atcelts.

      (10)  Spriedums MOL/Eiropas Komisija, T-499/10, EU:T:2013:592.

      (11)  Spriedums Eiropas Komisija/MOL, C-15/14 P, EU:C:2015:362.

      (12)  Spriedums lietā C-15/14 P, minēts 11. zemsvītras piezīmē, 64., 65. un 69. punkts.

      (13)  Spriedums lietā C-15/14 P, minēts 11. zemsvītras piezīmē, 66. un 69. punkts.

      (14)  Spriedums lietā C-15/14 P, minēts 11. zemsvītras piezīmē, 92. punkts.

      (15)  Spriedums lietā C-15/14 P, minēts 11. zemsvītras piezīmē, 96. un 98. punkts.

      (16)  Spriedums Bouygues and Bouygues Télécom/Komisija un citi, apvienotās lietas C-399/10 P un C-401/10 P, EU:C:2013:175, 103. un 104. punkts.


title: 2014/721/ES: Padomes Lēmums ( 2014. gada 13. oktobris ), ar ko nosaka nostāju, kas Eiropas Savienības vārdā jāieņem Publiskā iepirkuma komitejā par Jaunzēlandes pievienošanos Pārskatītajam nolīgumam par publisko iepirkumu

text:
               18.10.2014

               LV

               Eiropas Savienības Oficiālais Vēstnesis

               L 300/53

         PADOMES LĒMUMS
   (2014. gada 13. oktobris),
   ar ko nosaka nostāju, kas Eiropas Savienības vārdā jāieņem Publiskā iepirkuma komitejā par Jaunzēlandes pievienošanos Pārskatītajam nolīgumam par publisko iepirkumu

      (2014/721/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Jaunzēlande 2012. gada 28. septembrī ir iesniegusi pievienošanās pieteikumu Nolīgumam par publisko iepirkumu (“Pārskatītais NPI”).

               (2)

               Jaunzēlandes saistības attiecībā uz piemērošanas jomu ir izklāstītas tās galīgajā piedāvājumā, kas 2014. gada 21. jūlijā iesniegts Pārskatītā NPI Pusēm.

               (3)

               Lai arī Jaunzēlandes piedāvājums ir plašs, tas nenodrošina pilnīgu piemērošanas jomu. Tādējādi ir lietderīgi Savienības aptvērumā ieviest konkrētus izņēmumus attiecībā uz Jaunzēlandi. Minētie konkrētie izņēmumi, kā izklāstīts šā lēmuma pielikumā, kļūs par Jaunzēlandes pievienošanās noteikumu Pārskatītajam NPI daļu, un tie tiks atspoguļoti Publiskā iepirkuma komitejas lēmumā (“NPI komiteja”) par Jaunzēlandes pievienošanos.

               (4)

               Paredzams, ka Jaunzēlandes pievienošanās Pārskatītajam NPI dos pozitīvu stimulu publisko iepirkuma tirgu turpmākai atvēršanai starptautiski.

               (5)

               Pārskatītā NPI XXII panta 2. punktā paredzēts, ka jebkurš PTO loceklis var pievienoties Pārskatītajam NPI, ievērojot noteikumus, kuri jāsaskaņo starp konkrēto locekli un Pusēm, šādus noteikumus izklāstot NPI Komitejas lēmumā.

               (6)

               Tādējādi ir jānosaka nostāja, kas Savienības vārdā jāieņem NPI komitejā par Jaunzēlandes pievienošanos,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Publiskā iepirkuma komitejā, ir apstiprināt Jaunzēlandes pievienošanos Pārskatītajam nolīgumam par publisko iepirkumu, ievērojot konkrētus pievienošanās noteikumus, kas izklāstīti šā lēmuma pielikumā.
   2. pants
   Šis lēmums stājas spēkā tā pieņemšanas dienā.

      Luksemburgā, 2014. gada 13. oktobrī

            Padomes vārdā –

            priekšsēdētājs

         M. MARTINA

      PIELIKUMS
      ES NOTEIKUMI PAR JAUNZĒLANDES PIEVIENOŠANOS PĀRSKATĪTAJAM NPI (1)

      Ar Jaunzēlandes pievienošanos Pārskatītajam nolīgumam par publisko iepirkumu Eiropas Savienības I papildinājuma 1. pielikuma 2. sadaļas 3. punktu (“ES dalībvalstu centrālās pārvaldes līgumslēdzējas iestādes”) lasīt šādi:

                     “3.

                     Attiecībā uz precēm, pakalpojumiem, piegādātājiem un pakalpojumu sniedzējiem no Amerikas Savienotajām Valstīm, Kanādas, Japānas, Honkongas (Ķīnas), Singapūras, Korejas, Armēnijas, Taivānas, Penhu, Kinmenas un Macu atsevišķajām muitas teritorijām un Jaunzēlandes iepirkums, ko veic centrālās pārvaldes līgumslēdzējas iestādes, ja tās nav atzīmētas ar zvaigznīti.”

      Ar Jaunzēlandes pievienošanos Pārskatītajam nolīgumam par publisko iepirkumu Eiropas Savienības I papildinājuma 2. pielikuma piezīmju 1. piezīmei pēc e) apakšpunkta pievieno šādus apakšpunktus:

                  “f.

                  iepirkumu, ko veic vietējās līgumslēdzējas iestādes (administratīvo vienību līgumslēdzējas iestādes NUTS 3 līmenī atbilstīgi Eiropas Parlamenta un Padomes Regulas (EK) Nr. 1059/2003 (2) grozītajai redakcijai) attiecībā uz precēm, pakalpojumiem, piegādātājiem un pakalpojumu sniedzējiem no Jaunzēlandes;

                  g.

                  iepirkumu, ko veic administratīvo vienību līgumslēdzējas iestādes (NUTS 1 un NUTS 2 līmenī atbilstīgi Regulas (EK) Nr. 1059/2003 grozītajai redakcijai) attiecībā uz precēm, pakalpojumiem, piegādātājiem un pakalpojumu sniedzējiem no Jaunzēlandes, ja vien to iepirkums nav aptverts ES 3. pielikumā.”

            Ar Jaunzēlandes pievienošanos Pārskatītajam nolīgumam par publisko iepirkumu Eiropas Savienības I papildinājuma 3. pielikuma piezīmju 6. piezīmei pēc n) apakšpunkta pievieno šādus apakšpunktus:

                  “o.

                  iepirkumu, ko veic iepirkuma iestādes, kas darbojas dzeramā ūdens ražošanas, pārvades vai sadales jomā, uz ko attiecas šis pielikums, attiecībā uz piegādātājiem un pakalpojumu sniedzējiem no Jaunzēlandes;

                  p.

                  iepirkumu, ko veic iepirkuma iestādes, kas darbojas lidostas iekārtu jomā, uz ko attiecas šis pielikums, attiecībā uz piegādātājiem un pakalpojumu sniedzējiem no Jaunzēlandes;

                  q.

                  iepirkumu, ko veic iepirkuma iestādes, kas darbojas jūras vai iekšzemes ostu vai citu termināļu iekārtu jomā, uz ko attiecas šis pielikums attiecībā uz piegādēm, pakalpojumiem un pakalpojumu sniedzējiem no Jaunzēlandes;

                  r.

                  iepirkumu, ko veic reģionālās vai vietējās līgumslēdzējas iestādes, kas darbojas jomās, uz ko attiecas šis pielikums, attiecībā uz piegādēm, pakalpojumiem un pakalpojumu sniedzējiem no Jaunzēlandes, izņemot iepirkumu, ko veic administratīvo vienību līgumslēdzējas puses NUTS 1 un NUTS 2 līmenī (atbilstīgi Regulas (EK) Nr. 1059/2003 grozītajai redakcijai), kas darbojas pilsētas dzelzceļa, automātisko sistēmu, tramvaju, trolejbusu, autobusu vai trošu transporta jomā.”

         (1)  PTO sekretariāts, vienojoties ar Pārskatītā NPI Pusēm, ir mainījis Pārskatītā NPI pušu piemērošanas jomas grafiku numerāciju. Šajā pielikumā lietotā numerācija atbilst pēdējai autentiskajai Pārskatītā NPI Pušu piemērošanas jomas grafiku sertificētajai kopijai, kuru PTO ir nodevusi Pārskatītā NPI Pusēm oficiāla paziņojuma veidā un kura ir pieejama: http://www.wto.org/english/tratop_e/gproc_e/gp_app_agree_e.htm#revisedGPA. To Pārskatītā NIP Pušu piemērošanas jomas grafiku numurējums, kas publicēti OV L 68, 7.3.2014., 2. lpp., vairs nav spēkā.

         (2)  Eiropas Parlamenta un padomes Regula (EK) Nr. 1059/2003 (2003. gada 26. maijs) par kopējas statistiski teritoriālo vienību klasifikācijas (NUTS) izveidi (OV L 154, 21.6.2003., 1. lpp.).


title: 2006/445/EK: Padomes Lēmums ( 2006. gada 22. maijs ), lai noslēgtu Nolīgumu vēstuļu apmaiņas veidā starp Eiropas Kopienu un Taivānas, Penhu, Kinmenas un Macu atsevišķo muitas teritoriju atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai

text:
               30.6.2006

               LV

               Eiropas Savienības Oficiālais Vēstnesis

               L 176/100

         PADOMES LĒMUMS
   (2006. gada 22. maijs),
   lai noslēgtu Nolīgumu vēstuļu apmaiņas veidā starp Eiropas Kopienu un Taivānas, Penhu, Kinmenas un Macu atsevišķo muitas teritoriju atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai
   (2006/445/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2004. gada 22. martā pilnvaroja Komisiju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu sākt sarunas ar dažām citām PTO dalībvalstīm saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

               (2)

               Komisija risināja sarunas, apspriežoties ar komiteju, kas izveidota ar Līguma 133. pantu, un pamatojoties uz Padomes pieņemtajiem norādījumiem par sarunām.

               (3)

               Komisija ir noslēgusi sarunas par Nolīgumu vēstuļu apmaiņas veidā starp Eiropas Kopienu un Taivānas, Penhu, Kinmenas un Macu atsevišķo muitas teritoriju atbilstīgi 1994. gada VVTT XXIV panta 6. punktam un XXVIII pantam. Tādēļ minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Taivānas, Penhu, Kinmenas un Macu atsevišķo muitas teritoriju atbilstīgi 1994. gada VVTT XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai, ņemot vērā dažu koncesiju atcelšanu saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas grafiku atcelšanu, tām pievienojoties Eiropas Savienībai.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu(-as), kam ir tiesības parakstīt nolīgumu, lai tas kļūtu saistošs Kopienai (1).

      Briselē, 2006. gada 22. maijā

            Padomes vārdā —

            priekšsēdētājs

         J. PRÖLL

      (1)  Nolīguma spēkā stāšanās datumu publicēs Eiropas Savienības Oficiālajā Vēstnesī.
    ---documentbreak---

               30.6.2006

               LV

               Eiropas Savienības Oficiālais Vēstnesis

               L 176/102

         TULKOJUMS
   NOLĪGUMS VĒSTUĻU APMAIŅAS VEIDĀ
   starp Eiropas Kopienu un Taivānas, Penhu, Kinmenas un Macu atsevišķo muitas teritoriju atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai
   Godātais kungs!
   Pēc sarunu sākšanas starp Eiropas Kopienu (EK) un Taivānas, Penhu, Kinmenas un Macu atsevišķo muitas teritoriju atbilstīgi 1994. gada VVTT XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai, un lai noslēgtu sarunas, kas pēc EK 2004. gada 19. janvāra paziņojuma PTO tika sāktas saskaņā ar 1994. gada VVTT XXIV panta 6. punktu, EK un Taivānas, Penhu, Kinmenas un Macu atsevišķā muitas teritorija ir vienojušās šādi.
   EK piekrīt iepriekšējā EK-15 valstu grafikā ietvertās koncesijas iekļaut grafikā, kas attiecas uz EK-25 valstu muitas teritoriju.
   EK piekrīt grafikā, kas attiecas uz EK-25 valstīm, iekļaut šādas koncesijas:
   8712 00 30 (divriteņi bez motora): patlaban saistītā EK 15 % nodokļa samazināšana līdz 14,0 %.
   Šis nolīgums stājas spēkā dienā, kad līgumslēdzējas puses ir apmainījušās ar nolīguma vēstulēm, pēc tam, kad puses ir pārbaudījušas nolīgumu saskaņā ar to attiecīgajām procedūrām. EK veic visu iespējamo, lai nodrošinātu, ka attiecīgie īstenošanas pasākumi stājas spēkā līdz 2006. gada 1. martam, bet nekādā gadījumā vēlāk kā 2006. gada 1. jūlijā.
   Lūdzu, pieņemiet manus visdziļākās cieņas apliecinājumus.

         Eiropas Kopienas vārdā

   Godātais kungs!
   Atsaucos uz Jūsu vēstuli, kuras teksts ir šāds:

      “Pēc sarunu sākšanas starp Eiropas Kopienu (EK) un Taivānas, Penhu, Kinmenas un Macu atsevišķo muitas teritoriju atbilstīgi 1994. gada VVTT XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai, un lai noslēgtu sarunas, kas pēc EK 2004. gada 19. janvāra paziņojuma PTO tika sāktas saskaņā ar 1994. gada VVTT XXIV panta 6. punktu, EK un Taivānas, Penhu, Kinmenas un Macu atsevišķā muitas teritorija ir vienojušās šādi.
      EK piekrīt iepriekšējā EK-15 valstu grafikā ietvertās koncesijas iekļaut grafikā, kas attiecas uz EK-25 valstu muitas teritoriju.
      EK piekrīt grafikā, kas attiecas uz EK-25 valstīm, iekļaut šādas koncesijas:
      8712 00 30 (divriteņi bez motora): patlaban saistītā EK 15 % nodokļa samazināšana līdz 14,0 %.
      Šis nolīgums stājas spēkā dienā, kad līgumslēdzējas puses ir apmainījušās ar nolīguma vēstulēm, pēc tam, kad puses ir pārbaudījušas nolīgumu saskaņā ar to attiecīgajām procedūrām. EK veic visu iespējamo, lai nodrošinātu, ka attiecīgie īstenošanas pasākumi stājas spēkā līdz 2006. gada 1. martam, bet nekādā gadījumā vēlāk kā 2006. gada 1. jūlijā.”

   Ar šo man ir tas gods izteikt manas valdības piekrišanu.
   Lūdzu, pieņemiet manus visdziļākās cieņas apliecinājumus.

         Taivānas, Penhu, Kinmenas un Macu atsevišķās muitas teritorijas vārdā